Борис Младенов-Young
Един хлапак все още в мен живее…

chitanka.info

Един хлапак все още в мен живее —

реликва от отминал пубертет.

Старее тялото ми и линее,

а той е все тъй бодър и напет.

С младежки трепет, бурно и с възхита

не спира да се радва на света,

от всичко земно иска да опита

и ненаситно гони любовта.

И планове за бъдното чертае,

въздушни кули в своя свят строи —

навярно не желае да признае,

че му остават преброени дни.

Да, той е пленник в полуживо тяло,

седемдесет отдавна навъртяло.

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.